Bratislava, 01.04.2020

Č. j.: ..../2020

Vážená pani generálna riaditeľka,

vzhľadom na súčasnú mimoriadnu situáciu spôsobenú pandémiou ochorenia COVID-19 ako aj na negatívne ekonomické dôsledky na agropotravinársky sektor, ktoré sú s ňou spojené, sa na Vás obraciam so žiadosťou o odklad splatnosti nájomného o 6 mesiacov v záujme všetkých poľnohospodárov, ktorí majú v nájme poľnohospodárske pozemky v správe Slovenského pozemkového fondu.

Zároveň mi dovoľte apelovať na zabezpečenie riadnych zasadnutí Rady Slovenského pozemkového fondu. Uvedomujem si zložitú situáciu, v ktorej sa nachádzame, som však presvedčený, že nástroje ako videokonferencie a hlasovania per rollam môžu umožniť plynulé fungovanie Rady Slovenského pozemkového fondu. Poľnohospodári aj naďalej pracujú v plnom nasadení. Uzatváranie nájomných zmlúv a ich dodatkov, rovnako ako aj ostatných právnych úkonov, je veľmi dôležité pre bezproblémový chod poľnohospodárskej výroby na Slovensku.

Za pochopenie a ústretovosť Vám ďakujem.

S úctou

Vážená pani

Adriana Šklíbová

generálna riaditeľka

Slovenský pozemkový fond  
Búdková 36  
817 15 Bratislava